Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen mukainen Euroopan unionin ilmoitus

(2021/C 117 I/01)

Euroopan unioni ilmoittaa täten Yhdistyneelle kuningaskunnalle ja lainvalvonta- ja oikeusyhteistyön erityiskomitealle Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’kauppa- ja yhteistyösopimus’, osalta seuraavaa:

I TOIMIVALTAISTEN VIRANOMAISTEN LUETTELOA KOSKEVA TARKISTUS

Jäljempänä olevilla tiedoilla korvataan Yhdistyneelle kuningaskunnalle 29. tammikuuta 2021 ilmoitetut vastaavat tiedot.

1. LUETTELO KAUPPA- JA YHTEISTYÖSOPIMUKSEN MÄÄRÄYKSISTÄ, JOISTA ON TEHTÄVÄ ILMOITUS SOPIMUKSEN VOIMAANTULON TAI SOVELTAMISEN ALKAMISEN YHTEYDESSÄ

a) LAW.OTHER 134 artiklan 7 kohdan a alakohta: Ilmoitus matkustajatietoyksiköistä, jotka kukin jäsenvaltio on perustanut tai nimennyt matkustajarekisteritietojen vastaanottamista ja käsittelyä varten III osaston [Matkustajarekisteritietojen (PNR) siirtäminen ja käsittely] mukaisesti

Espanja

PNR-tietojen käsittelystä vastaava kansallinen viranomainen on kansallinen matkustajatietovirasto (National Passenger Information Office, Oficina Nacional de Información de Pasajeros, ONIP), joka sijaitsee terrorismin ja järjestäytyneen rikollisuuden torjunnasta vastaavassa tiedustelukeskuksessa (Centre for Counterterrorism and Organised Crime, Centro de Inteligencia contra el Terrorismo y el Crimen Organizado, CITCO).

Osoite: Josefa Valcárcel, 28

Sähköposti: citco.onip@interior.es

Puh.: +34 915372691 Sala Zar 24/7

b) LAW.OTHER 134 artiklan 7 kohdan b alakohta: Ilmoitus viranomaisesta, joka on kunkin jäsenvaltion kansallisen lainsäädännön mukaan toimivaltainen panemaan pidätysmääräyksen täytäntöön

Tšekin tasavalta

1. Municipal Public Prosecutor’s Office in Prague Náměstí 14. října 2188/9 150 00 Praha 5 Puh.: +420 257111611 Faksi: +420 257111723 Sähköposti: podatelna@msz.pha.justice.cz

Italia

Pidätysmääräyksen täytäntöönpanossa toimivaltaisia viranomaisia ovat muutoksenhakutuomioistuimet.

c) LAW.OTHER 134 artiklan 7 kohdan b alakohta: Ilmoitus viranomaisesta, joka on kunkin jäsenvaltion kansallisen lainsäädännön mukaan toimivaltainen antamaan pidätysmääräyksen

Tanska

The Director of Public Prosecutions Frederiksholms Kanal 16, 1220 København K,

+45 72689000

rigsadvokaten@ankl.dk,

sillä edellytyksellä, että tanskalainen tuomioistuin on ensin antanut eurooppalaisen pidätysmääräyksen.

d) LAW.OTHER 134 artiklan 7 kohdan c alakohta: Ilmoitus viranomaisesta, jolla on toimivalta vastaanottaa luovutettavan etsityn henkilön jäsenvaltion alueen kautta tapahtuvaa kauttakuljetusta koskevia pyyntöjä

Italia

Oikeusministeriön kansainvälisten asioiden ja oikeudellisen yhteistyön pääosaston kansainvälisen oikeudellisen yhteistyön toimisto I (Ministry of Justice – Directorate General for International Affairs and Judicial Cooperation – Office I (International Judicial Cooperation) on vastuussa kauttakuljetusta koskevien pyyntöjen ja tarvittavien asiakirjojen vastaanottamisesta sekä muusta kauttakuljetuspyyntöihin liittyvästä virallisesta kirjeenvaihdosta.

Sähköposti: cooperation.dginternazionale.dag@giustizia.it

Puh. +39 0668852130

e) LAW.OTHER 134 artiklan 7 kohdan e alakohta: Ilmoitus keskusviranomaisesta, jolla on toimivalta vaihtaa rikosrekisteritietoja IX osaston [Rikosrekisteritietojen vaihto] mukaisesti ja keskinäistä oikeusapua rikosasioissa koskevan eurooppalaisen yleissopimuksen 22 artiklan toisessa virkkeessä tarkoitettua tietojenvaihtoa varten

Saksa

Keskusviranomainen, jolla on toimivalta vaihtaa rikosrekisteritietoja:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99 - 103 D - 53113 BONN

Puh.: +49 2289941040

Faksi: +49 228994105603

Internet: www.bundesjustizamt.de

Sähköposti: bzr.international@bfj.bund.de

Keskusviranomaiset, jotka ovat toimivaltaisia keskinäistä oikeusapua rikosasioissa koskevan eurooppalaisen yleissopimuksen 22 artiklan toisessa virkkeessä tarkoitettua tietojenvaihtoa varten:

Sen piirioikeuden syyttäjänvirasto, jossa toimivaltainen tuomioistuin antoi tuomionsa.

Kreikka

HELLENIC MINISTRY OF JUSTICE

DEPARTMENT OF CRIMINAL RECORDS

Osoite: Mesogeion 96, 115 27 Athens – HELLAS

Puh.: +30-2131307042

Sähköposti: ypdipimi@otenet.gr

Italia

Oikeusministeriön sisäasioiden pääosaston rikosrekisteriasioiden toimisto III (Ministry of Justice – Directorate General for Internal Affairs – Office III (Criminal Record)) on keskusviranomainen, jolla on toimivalta vaihtaa rikosrekisteritietoja sopimuksen kolmannen osan (Lainvalvonta ja rikosoikeudellinen yhteistyö) IX osaston (Rikosrekisteritietojen vaihto) mukaisesti ja keskinäistä oikeusapua rikosasioissa koskevan eurooppalaisen yleissopimuksen 22 artiklassa tarkoitettua tietojenvaihtoa varten.

Sähköposti: casellario.centrale@giustizia.it ja ufficio3grazie.dginterni.dag@giustizia.it

Puh. +39 066818912

Faksi: +39 0668807558

f) LAW.OTHER 134 artiklan 7 kohdan f alakohta: Ilmoitus keskusviranomaisesta, joka vastaa XI osaston [Jäädyttäminen ja menetetyksi tuomitseminen] mukaisten pyyntöjen lähettämisestä ja niihin vastaamisesta sekä pyyntöjen täytäntöönpanosta tai niiden toimittamisesta täytäntöönpanon osalta toimivaltaisille viranomaisille

Kreikka

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Osoite: Mesogeion 96, 115 27 Athens – HELLAS

Puh.: +30-21313073117312

Sähköposti: minjustice.penalaffairs@justice.gr

Italia

Sopimuksen kolmannen osan (Lainvalvonta ja rikosoikeudellinen yhteistyö) XI osaston (Jäädyttäminen ja menetetyksi tuomitseminen) nojalla esitettyjen pyyntöjen vastaanottamisesta ja toimittamisesta vastaava keskusviranomainen on oikeusministeriön kansainvälisten asioiden ja oikeudellisen yhteistyön pääosaston kansainvälisen oikeudellisen yhteistyön toimisto I (Ministry of Justice – Directorate General for International Affairs and Judicial Cooperation – Office I (International Judicial Cooperation).

Sähköposti: cooperation.dginternazionale.dag@giustizia.it

Puh. +39 0668852130

3. MUUT ILMOITUKSET

a) Jäsenvaltiot, jotka haluavat ilmoittaa oikeusjärjestelmänsä mukaisesti yhden tai useamman keskusviranomaisen, joka avustaa toimivaltaisia oikeusviranomaisia pidätysmääräyksen antamisessa ja täytäntöönpanossa

Tšekin tasavalta

1. Ministry of Justice of the Czech Republic mezinárodní odbor trestní (International Department for Criminal Matters) Vyšehradská 16 128 10 Praha 2 Puh.: +420 221997435 Faksi: +420 221997986 Sähköposti: mot@msp.justice.cz

Kreikka

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Osoite: Mesogeion 96, 115 27 Athens – HELLAS

Puh.: +30-21313073117312

Sähköposti: minjustice.penalaffairs@justice.gr

Italia

Keskusviranomainen on oikeusministeriön kansainvälisten asioiden ja oikeudellisen yhteistyön pääosaston kansainvälisen oikeudellisen yhteistyön toimisto I (Ministry of Justice – Directorate General for International Affairs and Judicial Cooperation – Office I (International Judicial Cooperation). Keskusviranomainen on toimivaltainen LAW.SURR 85 artiklan 1 ja 2 kohdassa säädetyissä toimissa. Keskusviranomainen avustaa toimivaltaisia oikeusviranomaisia ja vastaa pidätysmääräysten hallinnollisesta toimittamisesta ja vastaanottamisesta sekä muusta niihin liittyvästä virallisesta kirjeenvaihdosta.

Sähköposti: cooperation.dginternazionale.dag@giustizia.it

Puh. +39 0668852130

II MUUT KAUPPA- JA YHTEISTYÖSOPIMUKSEN MUKAISET ILMOITUKSET

1. LAW.SURR. 79 ARTIKLAN 4 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien valtioiden puolesta, että vastavuoroisuuden pohjalta LAW.SURR.79 artiklan 2 kohdassa tarkoitettua kaksoisrangaistavuuden edellytystä ei sovelleta, jos rikos, johon pidätysmääräys perustuu, on jokin LAW.SURR.79 artiklan 5 kohdassa luetelluista rikoksista, sellaisina kuin ne on määritelty määräyksen antaneen valtion lainsäädännössä, ja siitä voi pidätysmääräyksen antaneessa valtiossa seurata vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta:

Belgia, Irlanti, Kreikka, Espanja, Ranska, Italia, Kypros, Liettua, Luxemburg, Unkari, Alankomaat (1), Itävalta, Puola, Portugali ja Romania.

2. LAW.SURR. 82 ARTIKLAN 2 KOHDAN / LAW.OTHER.134 ARTIKLAN 1 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että LAW.SURR.82 artiklan 1 kohtaa sovelletaan ainoastaan seuraaviin:

a) terrorismin vastustamisesta tehdyn eurooppalaisen yleissopimuksen 1 ja 2 artiklassa tarkoitetut rikokset;

b) salahanke- tai yhteenliittäytymisrikokset yhden tai useamman terrorismin vastustamisesta tehdyn eurooppalaisen yleissopimuksen 1 ja 2 artiklassa tarkoitetun rikoksen tekemiseksi, jos kyseiset tai yhteenliittäytymisrikokset vastaavat LAW.SURR.79 artiklan 3 kohdassa tarkoitettua käyttäytymistä; ja

c) tämän sopimuksen LIITTEESSÄ LAW-7 määritelty terrorismi:

Belgia, Tšekin tasavalta, Tanska, Ranska, Kroatia, Italia, Kypros, Puola, Portugali, Slovakia, Suomi ja Ruotsi.

Euroopan unioni ilmoittaa Yhdistyneelle kuningaskunnalle, että seuraavat jäsenvaltiot ovat ilmoittaneet, etteivät ne aio tehdä LAW.SURR.82 artiklan 2 kohdan mukaista ilmoitusta (2):

Bulgaria, Saksa, Irlanti, Kreikka, Espanja, Latvia, Liettua, Luxemburg, Unkari, Malta, Alankomaat, Itävalta, Romania ja Slovenia.

3. LAW.SURR. 83 ARTIKLAN 2 KOHDAN / LAW.OTHER.134 ARTIKLAN 1 KOHDAN MUKAINEN ILMOITUS

Euroopan unioni esittää seuraavien jäsenvaltioiden puolesta seuraavat ilmoitukset:

Seuraavat valtiot eivät luovuta omia kansalaisiaan: Saksa, Kreikka, Ranska, Kroatia, Latvia, Puola, Slovenia, Slovakia, Suomi ja Ruotsi.

Ranska ei luovuta myöskään henkilöä, joka oli Ranskan kansalainen rikoksen tekohetkellä.

Seuraavat valtiot asettavat ehtoja omien kansalaistensa luovuttamiselle:

Bulgaria: Bulgarian kansalaisten luovuttaminen sallitaan ainoastaan vastavuoroisuuden pohjalta.

Tšekin tasavalta ja Itävalta luovuttavat kansalaisiaan ainoastaan, jos etsitty henkilö suostuu luovuttamiseen.

Tanska: Luovuttamisesta voidaan kieltäytyä, jos etsitty henkilö on Tanskan kansalainen ja rangaistavasta rikoksesta ei Tanskan lainsäädännön mukaan voida määrätä yli neljän vuoden pituista vankeusrangaistusta tai vapaudenmenetystä.

Luovuttamisesta ei kieltäydytä näillä perusteilla, jos etsitty henkilö on asunut Yhdistyneen kuningaskunnan alueella vähintään kahden vuoden ajan ennen rikoksen tekemistä ja rikoksesta voidaan Tanskan lainsäädännön mukaan määrätä vähintään yhden vuoden pituinen vankeusrangaistus.

Ehtona on, että myös Yhdistynyt kuningaskunta luovuttaa omia kansalaisiaan. Jos näin ei ole, tuomioistuimet päättävät tapauskohtaisesti, onko henkilö luovutettava erityisten lainvalvontaan liittyvien näkökohtien vuoksi.

Viro: Viro luovuttaa kansalaisiaan ainoastaan tietyin edellytyksin. Viro ei luovuta kansalaisiaan vankeusrangaistuksen täytäntöönpanoa varten, jos henkilö on hakenut rangaistuksen täytäntöönpanoa Virossa. Viro luovuttaa Virossa pysyvästi oleskelevia kansalaisiaan rikosoikeudenkäynnin ajaksi ainoastaan sillä edellytyksellä, että henkilölle Yhdistyneessä kuningaskunnassa määrätty rangaistus pannaan täytäntöön Virossa.

Kypros: Kyproksen tasavallan kansalaisten luovuttaminen sallitaan ainoastaan vastavuoroisuuden pohjalta.

Liettua: Liettuan tasavallan kansalaisten luovuttaminen sallitaan vastavuoroisuuden pohjalta. Jos pidätysmääräys on annettu rikosoikeudellisia syytetoimia varten, Liettuan tasavallan kansalainen luovutetaan sillä edellytyksellä, että kun pidätysmääräyksen antaneen valtion tuomioistuin on antanut päätöksensä, kyseinen henkilö siirretään Liettuan tasavaltaan suorittamaan vapaudenmenetyksen käsittävä rangaistus, jos kyseinen henkilö tai Liettuan tasavallan syyttäjäviranomainen sitä pyytää.

Luxemburg: Luxemburg sallii kansalaistensa luovuttamisen:

i) vastavuoroisuuden pohjalta ja

ii) ainoastaan sillä edellytyksellä, että etsitty henkilö palautetaan hänen pyynnöstään ja Luxemburgin suurherttuakunnan syyttäjänviraston suostumuksella Luxemburgin suurherttuakuntaan suorittamaan vapaudenmenetyksen käsittävä rangaistus tai turvaamistoimenpide.

Unkari: Jos syytetoimia varten annetun pidätysmääräyksen kohteena oleva henkilö on Unkarin kansalainen ja asuu siellä, etsitty henkilö luovutetaan ainoastaan, jos pidätysmääräyksen antanut oikeusviranomainen antaa riittävät takeet siitä, että jos etsitylle henkilölle määrätään lopullinen vapaudenmenetyksen käsittävä rangaistus tai turvaamistoimenpide, hänet palautetaan hänen pyynnöstään Unkariin suorittamaan pidätysmääräyksen antaneessa valtiossa määrätty vapaudenmenetyksen käsittävä rangaistus tai turvaamistoimenpide.

Malta: Maltan kansalaisten luovuttaminen sallitaan ainoastaan vastavuoroisuuden pohjalta.

Alankomaat (3): Luovuttaminen syytetoimia varten annetun pidätysmääräyksen johdosta ei ole sallittua, jos luovuttamispyyntö koskee Alankomaiden kansalaista.

Alankomaiden kansalaisia voidaan luovuttaa rikosoikeudellisia syytetoimia varten edellyttäen, että pidätysmääräyksen antanut valtio antaa takeet siitä, että etsitty henkilö siirretään tuomittujen siirtämisestä 21. maaliskuuta 1983 tehdyn yleissopimuksen mukaisesti takaisin Alankomaihin suorittamaan tuomiotaan yleissopimuksen 11 artiklassa tarkoitetun menettelyn päätteeksi, jos heille on luovutuksen jälkeen määrätty vapaudenmenetyksen käsittävä ehdoton rangaistus tai turvaamistoimenpide.

Portugali: Portugalin tasavalta ilmoittaa, että sovellettaessa Euroopan unionin ja Yhdistyneen kuningaskunnan välisen sopimuksen LAW.SURR. 83 artiklaa se luovuttaa kansalaisiaan ainoastaan vastavuoroisuuden pohjalta ja seuraavin edellytyksin:

i) kun on kyse terrorismista ja kansainvälisestä järjestäytyneestä rikollisuudesta; ja

ii) rikosmenettelyä varten edellyttäen, että pyynnön esittävä valtio antaa takeet siitä, että se palauttaa luovutetun henkilön Portugalin tasavaltaan suorittamaan tälle mahdollisesti määrättyä seuraamusta tai toimenpidettä Portugalissa, kunhan tuomio on arvioitu ja vahvistettu Portugalin lainsäädännön mukaisesti, ellei luovutettu henkilö nimenomaisesti kieltäydy palauttamisesta.

Romania: Maan kansalaisia luovutetaan tutkintaa ja syytetoimia varten sillä edellytyksellä, että jos luovutetulle henkilölle määrätään vapaudenmenetyksen käsittävä rangaistus, hänet siirretään takaisin Romaniaan.

Jos pidätysmääräys on annettu vapaudenmenetyksen käsittävän rangaistuksen tai vapaudenriiston käsittävän toimenpiteen täytäntöön panemiseksi, luovuttamisesta kieltäydytään, jos etsitty henkilö on Romanian kansalainen ja hän ilmoittaa kieltäytyvänsä rangaistuksen täytäntöönpanosta pidätysmääräyksen antaneessa valtiossa. Tässä tapauksessa tuomio tunnustetaan Romaniassa.

Euroopan unioni ilmoittaa Yhdistyneelle kuningaskunnalle, että seuraavat jäsenvaltiot ovat ilmoittaneet, etteivät ne aio esittää LAW.SURR.83 artiklan 2 kohdan ensimmäisen virkkeen mukaista ilmoitusta (4):

Belgia, Irlanti, Espanja ja Italia.

4. LAW.SURR. 86 ARTIKLAN 2 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni esittää seuraavien jäsenvaltioiden puolesta seuraavat ilmoitukset, jotka koskevat sellaisen pidätysmääräyksen hyväksymistä, joka on annettu yhdellä tai useammalla kyseisen valtion kielellä tai käännetty sille:

Tanska hyväksyy tanskankielisten lisäksi englanninkieliset pidätysmääräykset.

Saksa hyväksyy englanninkieliset pidätysmääräykset, jos Yhdistynyt kuningaskunta puolestaan hyväksyy Saksan oikeusviranomaisten saksan kielellä antamat pidätysmääräykset.

Viro hyväksyy vironkielisten lisäksi englanninkieliset pidätysmääräykset.

Kroatia: Kroatia hyväksyy kiireellisissä tapauksissa englanninkieliset pidätysmääräykset, jos Yhdistynyt kuningaskunta puolestaan hyväksyy Kroatian kroaatin kielellä antamat pidätysmääräykset.

Luxemburg hyväksyy ranskan- ja saksankielisten lisäksi englanninkieliset pidätysmääräykset.

Unkari hyväksyy vastavuoroisuuden pohjalta unkarinkielisten lisäksi englanninkieliset pidätysmääräykset, jos Yhdistynyt kuningaskunta puolestaan hyväksyy pidätysmääräykset, jotka Unkari on antanut unkarin kielellä.

Alankomaat (5) hyväksyy hollanninkielisten lisäksi englanninkieliset pidätysmääräykset.

Itävalta hyväksyy englanninkieliset pidätysmääräykset, jos Yhdistynyt kuningaskunta puolestaan hyväksyy Itävallan oikeusviranomaisten saksan kielellä antamat pidätysmääräykset.

Romania hyväksyy romaniankielisten lisäksi englannin- ja ranskankieliset pidätysmääräykset.

Suomi hyväksyy suomen- ja ruotsinkielisten lisäksi englanninkieliset pidätysmääräykset.

5. LAW.SURR.91 ARTIKLAN 4 KOHDAN / LAW.OTHER.134 ARTIKLAN 1 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että ne haluavat käyttää LAW.SURR.91 artiklan 4 kohdan toisessa virkkeessä tarkoitettua mahdollisuutta ja täsmentävät menettelyt, joiden mukaisesti suostumuksen peruuttaminen on mahdollista:

Bulgaria: Suostumus luovuttamiseen voidaan peruuttaa kolmen päivän kuluessa siitä, kun suostumus on annettu täytäntöönpanosta vastaavalle oikeusviranomaiselle. Jos etsitty henkilö on peruuttanut suostumuksensa, luovuttamismenettelyt jatkuvat luovuttamista ja eurooppalaista pidätysmääräystä koskevan säädöksen yleisten säännösten perusteella.

Tanska: Tanskan lainsäädännön mukainen suostumus luovuttamiseen voidaan peruuttaa. Tämä tarkoittaa, että suostumus voidaan peruuttaa milloin tahansa ennen henkilön luovuttamista.

Espanja: Suostumus voidaan peruuttaa milloin tahansa siihen saakka, kunnes tuomioistuimen päätös on lainvoimainen.

Itävalta: Asianomainen henkilö voi hakea muutosta tuomioistuimen päätökseen hänen luovuttamisestaan hänen suostumuksensa perusteella kolmen päivän kuluessa siitä, kun hänelle ilmoitetaan tuomioistuimen päätöksestä. Muutoksenhaku katsotaan luovuttamista koskevan suostumuksen peruuttamiseksi.

Suomi: Suostumus luovuttamiseen, erityissääntöä koskevasta oikeudesta luopuminen ja suostumus mahdolliseen myöhempään luovuttamiseen voidaan peruuttaa siihen saakka, kunnes luovuttamispäätös on pantu täytäntöön. Jos suostumus luovuttamiseen peruutetaan, tuomioistuimen on otettava luovuttamisasia käsiteltäväkseen.

Ruotsi sallii luovuttamista koskevan suostumuksen peruuttamisen sekä erityissääntöä koskevasta oikeudesta luopumisen peruuttamisen. Prosessioikeuden yleisten periaatteiden mukaisesti luovuttamista koskevan suostumuksen peruuttaminen otetaan käsiteltäväksi, jos se on tehty ennen luovuttamispäätöksen tekemistä. Erityissääntöä koskevasta oikeudesta luopumisen peruuttaminen otetaan käsiteltäväksi, jos se tehdään ennen luovuttamispäätöksen täytäntöönpanoa.

Euroopan unioni ilmoittaa Yhdistyneelle kuningaskunnalle, että seuraavat jäsenvaltiot ovat ilmoittaneet, etteivät ne aio tehdä LAW.SURR.91 artiklan 4 kohdan ensimmäisen virkkeen mukaista ilmoitusta:

Belgia, Tšekin tasavalta, Saksa, Irlanti, Kreikka, Ranska, Kroatia, Italia, Kypros, Latvia, Liettua, Luxemburg, Unkari, Malta, Alankomaat, Puola, Portugali, Romania, Slovenia ja Slovakia.

6. LAW.SURR. 105 ARTIKLAN 1 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että vastavuoroisuuden pohjalta niiden suostumus syytetoimia, tuomitsemista tai säilöön ottamista varten vapaudenmenetyksen käsittävän rangaistuksen tai turvaamistoimenpiteen täytäntöönpanemiseksi ennen kyseistä luovuttamista tehdystä, muusta kuin luovuttamisen perusteena olleesta rikoksesta katsotaan annetuksi, mikäli täytäntöönpanosta vastaava oikeusviranomainen ei jossain erityistapauksessa päätä luovuttamisesta tekemässään päätöksessä toisin:

Malta, Itävalta ja Romania.

7. LAW.SURR. 106 ARTIKLAN 1 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että niiden suostumus henkilön luovuttamiseen muuhun valtioon kuin täytäntöönpanovaltioon ennen kyseistä luovuttamista tehtyyn rikokseen perustuvan eurooppalaisen pidätysmääräyksen nojalla katsotaan annetuksi muiden samanlaisen ilmoituksen antaneiden valtioiden osalta, mikäli täytäntöönpanosta vastaava oikeusviranomainen ei jossain erityistapauksessa päätä luovuttamispäätöksessään toisin:

Malta, Itävalta ja Romania.

8. LAW.CONFISC.4 ARTIKLAN 4 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että vastavuoroisuuden pohjalta LAW.CONFISC.4 artiklan soveltaminen ulotetaan koskemaan muissa rahoituslaitoksissa kuin pankeissa olevia tilejä:

Belgia*, Tšekin tasavalta, Tanska, Kreikka, Italia, Unkari, Malta, Alankomaat, Itävalta, Puola, Portugali* ja Slovakia.

___________

* Belgia: Belgian oikeusviranomaiset voivat vastavuoroisuuden pohjalta antaa pyydettyä apua myös muissa rahoituslaitoksissa kuin pankeissa olevien tilien osalta, jos vastaavia toimenpiteitä voidaan toteuttaa tai pyydettyjä tietoja saada vastaavassa kansallisessa tapauksessa kansallisen lainsäädännön ja erityisesti rikosprosessilain 46 c artiklan mukaisesti.

* Portugali: Portugalin tasavalta ilmoittaa, että se voi vastavuoroisuuden pohjalta toteuttaa toimenpiteitä ja antaa tietoja myös muissa rahoituslaitoksissa kuin pankeissa olevien tilien osalta, jos tutkintatoimenpiteen toteuttaminen olisi sallittua vastaavassa kansallisessa tapauksessa.

9. LAW.CONFISC.5 ARTIKLAN 5 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että vastavuoroisuuden pohjalta LAW.CONFISC.5 artiklan soveltaminen ulotetaan koskemaan muissa rahoituslaitoksissa kuin pankeissa olevia tilejä:

Belgia*, Tšekin tasavalta, Tanska, Kreikka, Italia, Unkari, Malta, Alankomaat, Itävalta, Puola, Portugali* ja Slovakia.

___________

* Belgia: Belgian oikeusviranomaiset voivat vastavuoroisuuden pohjalta antaa pyydettyä apua myös muissa rahoituslaitoksissa kuin pankeissa olevien tilien osalta, jos vastaavia toimenpiteitä voidaan toteuttaa tai pyydettyjä tietoja saada vastaavassa kansallisessa tapauksessa kansallisen lainsäädännön ja erityisesti rikosprosessilain 46 c artiklan mukaisesti.

* Portugali: Portugalin tasavalta ilmoittaa, että se voi vastavuoroisuuden pohjalta antaa yksityiskohtaisia tietoja myös muissa rahoituslaitoksissa kuin pankeissa olevia tilejä koskevista pankkitapahtumista, jos tutkintatoimenpiteen toteuttaminen olisi sallittua vastaavassa kansallisessa tapauksessa.

10. LAW.CONFISC.6 ARTIKLAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että vastavuoroisuuden pohjalta LAW.CONFISC.6 artiklan soveltaminen ulotetaan koskemaan muissa rahoituslaitoksissa kuin pankeissa olevia tilejä:

Belgia*, Tšekin tasavalta*, Tanska, Kreikka, Italia, Unkari, Malta, Alankomaat, Itävalta, Puola ja Portugali*.

___________

* Belgia: Belgian oikeusviranomaiset voivat vastavuoroisuuden pohjalta antaa pyydettyä apua myös muissa rahoituslaitoksissa kuin pankeissa olevien tilien osalta, jos vastaavia toimenpiteitä voidaan toteuttaa tai pyydettyjä tietoja saada vastaavassa kansallisessa tapauksessa kansallisen lainsäädännön ja erityisesti rikosprosessilain 46 c artiklan mukaisesti.

* Tšekin tasavalta: koskee ainoastaan säästö- ja luotto-osuuskunnissa olevia tilejä sekä sellaisiin henkilöihin liittyviä tilejä, joilla on lupa rekisteröidä sijoitusvälineitä tai arvo-osuusmuotoisia arvopapereita.

* Portugali: Portugalin tasavalta ilmoittaa, että se voi vastavuoroisuuden pohjalta valvoa myös muissa rahoituslaitoksissa kuin pankeissa olevia tilejä ja antaa tietoja valvonnan tuloksista, jos tutkintatoimenpiteen toteuttaminen olisi sallittua vastaavassa kansallisessa tapauksessa.

11. LAW.CONFISC.15 ARTIKLAN 2 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että vastavuoroisuuden pohjalta LAW.CONFISC.15 artiklan 1 kohdan b alakohdassa tarkoitettua kaksoisrangaistavuuden edellytystä ei sovelleta edellyttäen, että rikos, johon pyyntö perustuu, on

a) jokin LAW.SURR.79 artiklan 4 kohdassa luetelluista rikoksista pyynnön esittäneen valtion lainsäädännössä määritellyn mukaisesti, ja

b) pyynnön esittäneessä valtiossa rangaistava teko, josta voidaan määrätä vapaudenmenetyksen käsittävä rangaistus tai turvaamistoimenpide, jonka enimmäiskesto on vähintään kolme vuotta:

Belgia, Irlanti, Kreikka, Espanja, Ranska, Italia, Latvia, Liettua, Itävalta, Puola ja Portugali.

12. LAW. CONFISC.23 ARTIKLAN 3 KOHDAN / LAW.OTHER.134 ARTIKLAN 2 KOHDAN MUKAINEN ILMOITUS

Euroopan unioni ilmoittaa seuraavien jäsenvaltioiden puolesta, että tämän sopimuksen XI osaston mukaisia pyyntöjä voidaan esittää kyseisen jäsenvaltion yhden tai useamman virallisen kielen lisäksi seuraavilla kielillä:

Viro: englannin kieli.

Kroatia: kiireellisissä tapauksissa englannin kieli, jos Yhdistynyt kuningaskunta hyväksyy kroaatin kielen.

Kypros: englannin kieli.

Luxemburg: englannin kieli.

Unkari: englannin kieli, jos Yhdistynyt kuningaskunta hyväksyy unkarin kielen.

Alankomaat (6): englannin kieli.

Itävalta: englannin kieli, jos Yhdistynyt kuningaskunta hyväksyy saksan kielen.

Romania: englannin ja ranskan kieli.

13. LAW.CONFISC.23 ARTIKLAN 7 KOHDAN / LAW.OTHER. 134 ARTIKLAN 2 KOHDAN MUKAINEN ILMOITUS JÄSENVALTIOT, JOTKA EDELLYTTÄVÄT PYYNTÖÄ KOSKEVIEN ASIAKIRJATODISTEIDEN KÄÄNTÄMISTÄ JOLLEKIN SEN VIRALLISELLE KIELELLE TAI JOLLEKIN MUULLE UNIONIN VIRALLISELLE KIELELLE

Euroopan unioni ilmoittaa seuraavien jäsenvaltioiden puolesta, että ne edellyttävät pyyntöä koskevien asiakirjatodisteiden kääntämistä jollekin pyynnön vastaanottaneen jäsenvaltion viralliselle kielelle tai jollekin muulle LAW.CONFISC.23 artiklan 3 kohdan mukaisesti ilmoitetulle kielelle:

Bulgaria, Tšekin tasavalta, Tanska, Saksa, Irlanti, Kreikka, Espanja, Kroatia*, Italia, Kypros (7), Latvia, Liettua, Unkari*, Itävalta*, Puola, Portugali, Romania (8) ja Slovakia.

___________

* Kroatia: Asiakirjat on käännettävä kroaatin kielelle. Kiireellisissä tapauksissa englanninkieliset asiakirjat hyväksytään, jos Yhdistynyt kuningaskunta hyväksyy Kroatian pyyntöjä koskevat kroaatinkieliset asiakirjat.

* Unkari edellyttää unkarin- tai englanninkielisiä asiakirjoja, mutta myös englanninkieliset hyväksytään, jos Yhdistynyt kuningaskunta hyväksyy unkarinkieliset asiakirjat.

* Itävalta edellyttää saksankielisiä asiakirjoja, mutta myös englanninkieliset hyväksytään, jos Yhdistynyt kuningaskunta hyväksyy saksankieliset asiakirjat.

Viro edellyttää viron- tai englanninkielisiä asiakirjoja.

(1) On muistettava, että kauppa- ja yhteistyösopimusta ei sen FINPROV.1 artiklan mukaisesti sovelleta Karibian alueella sijaitsevaan Alankomaiden alueeseen (Bonaire, Saba, Sint Eustatius) eikä Alankomaiden kuningaskunnan autonomisiin maihin (Aruba, Curaçao, Sint Maarten).

(2) Sanotun kuitenkaan rajoittamatta LAW.SURR.82 artiklan 3 kohdassa tarkoitettua mahdollisuutta.

(3) On muistettava, että kauppa- ja yhteistyösopimusta ei sen FINPROV.1 artiklan mukaisesti sovelleta Karibian alueella sijaitsevaan Alankomaiden alueeseen (Bonaire, Saba, Sint Eustatius) eikä Alankomaiden kuningaskunnan autonomisiin maihin (Aruba, Curaçao, Sint Maarten).

(4) Sanotun kuitenkaan rajoittamatta LAW.SURR.83 artiklan 2 kohdan kolmannessa virkkeessä tarkoitettua mahdollisuutta.

(5) On muistettava, että kauppa- ja yhteistyösopimusta ei sen FINPROV.1 artiklan mukaisesti sovelleta Karibian alueella sijaitsevaan Alankomaiden alueeseen (Bonaire, Saba, Sint Eustatius) eikä Alankomaiden kuningaskunnan autonomisiin maihin (Aruba, Curaçao, Sint Maarten).

(6) On muistettava, että kauppa- ja yhteistyösopimusta ei sen FINPROV.1 artiklan mukaisesti sovelleta Karibian alueella sijaitsevaan Alankomaiden alueeseen (Bonaire, Saba, Sint Eustatius) eikä Alankomaiden kuningaskunnan autonomisiin maihin (Aruba, Curaçao, Sint Maarten).

(7) Kreikan ja englannin kieli.

(8) Romanian, englannin tai ranskan kieli.